CELEX: 22021D0498
Language: ro
Date: 2018-10-26 00:00:00
Title: Decizia nr. 215/2018 a Comitetului mixt al SEE din 26 octombrie 2018 de modificare a anexei X (Servicii în general) și a anexei XVIII (Sănătatea și securitatea la locul de muncă, dreptul muncii și egalitatea de tratament pentru femei și bărbați) la Acordul privind SEE [2021/498]

25.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 105/11
               
            
         DECIZIA nr. 215/2018 A COMITETULUI MIXT AL SEE
         din 26 octombrie 2018
         de modificare a anexei X (Servicii în general) și a anexei XVIII (Sănătatea și securitatea la locul de muncă, dreptul muncii și egalitatea de tratament pentru femei și bărbați) la Acordul privind SEE [2021/498]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Directiva 2014/67/UE a Parlamentului European și a Consiliului din 15 mai 2014 privind asigurarea respectării aplicării Directivei 96/71/CE privind detașarea lucrătorilor în cadrul prestării de servicii și de modificare a Regulamentului (UE) nr. 1024/2012 privind cooperarea administrativă prin intermediul Sistemului de informare al pieței interne („Regulamentul IMI”) (1) trebuie încorporată în Acordul privind SEE.
                  
               
                     (2)
                  
                  
                     Prin urmare, anexele X și XVIII la Acordul privind SEE ar trebui modificate în consecință,
                  
               ADOPTĂ PREZENTA DECIZIE:
         
            Articolul 1
            În anexa X la Acordul privind SEE, la punctul 3 [Regulamentul (UE) nr. 1024/2012 al Parlamentului European și al Consiliului] se adaugă următoarea liniuță:
            
                        „—
                     
                     
                        
                           32014 L 0067: Directiva 2014/67/UE a Parlamentului European și a Consiliului din 15 mai 2014 (JO L 159, 28.5.2014, p. 11).”
                     
                  
         
            Articolul 2
            În anexa XVIII la Acordul privind SEE, după punctul 30a (Decizia 2009/17/CE a Comisiei) se inserează următorul punct:
            
                        „30b.
                     
                     
                        
                           32014 L 0067: Directiva 2014/67/UE a Parlamentului European și a Consiliului din 15 mai 2014 privind asigurarea respectării aplicării Directivei 96/71/CE privind detașarea lucrătorilor în cadrul prestării de servicii și de modificare a Regulamentului (UE) nr. 1024/2012 privind cooperarea administrativă prin intermediul Sistemului de informare al pieței interne („Regulamentul IMI”) (JO L 159, 28.5.2014, p. 11).
                        În sensul prezentului acord, dispozițiile directivei se citesc cu următoarea adaptare:
                        La articolul 4 alineatul (3) litera (c), în ceea ce privește statele AELS, cuvintele «în conformitate cu Regulamentul (CE) nr. 593/2008 (Roma I) și/sau Convenția de la Roma» nu se aplică.”
                     
                  
         
            Articolul 3
            Textele Directivei 2014/67/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 4
            Prezenta decizie intră în vigoare la 27 octombrie 2018, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 5
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 26 octombrie 2018.
            
               
                  Pentru Comitetul mixt al SEE
               
               
                  Președintele
               
               Oda Helen SLETNES
            
         
         
            (1)  JO L 159, 28.5.2014, p. 11.
         
            (*1)  Au fost semnalate obligații constituționale.
      
      
         
            Declarația statelor AELS
            privind Decizia nr. 215/2018 a Comitetului mixt al SEE din 26 octombrie 2018 de încorporare a Directivei 2014/67/UE în Acordul privind SEE [2021/…]
            Directiva 2014/67/UE din 15 mai 2014 privind asigurarea respectării aplicării Directivei 96/71/CE privind detașarea lucrătorilor în cadrul prestării de servicii prevede dispoziții privind executarea transfrontalieră a sancțiunilor administrative financiare și a amenzilor. Încorporarea acestei directive nu aduce atingere includerii unor viitoare acte care conțin dispoziții privind executarea transfrontalieră a sancțiunilor administrative financiare și a amenzilor.